wickkiey/tamil-wikipedia-chunked huggingface dataset:
# பாரத் பவன்

## கண்ணோட்டம்

இந்த வளாகத்தில் இந்திய ஓவியம் மற்றும் ஒரு கலைக்கூடம், நுண்கலைக் கூடம், ஒரு திறந்தவெளி அரங்கு, ஒரு திரையரங்கம், ஒரு மண்டபம், ஒரு பழங்குடி மற்றும் நாட்டுப்புற கலைகளின் அருங்காட்சியகம், இந்திய கவிதை நூலகங்கள், பாரம்பரிய இசை, நாட்டுப்புற இசை ஆகியவை அடங்கியுள்ளது. இது மட்டுமல்லாமல், கலைஞர்களும், எழுத்தாளர்களும் பவனில் உள்ள "ஆஸ்ரம்" என்பதில் தங்கி தங்களை வெளிபடுத்துகிறார்கள். பல ஆண்டுகளாக, இது ஒரு பிரபலமான சுற்றுலா மையமாக உள்ளது.
# லோதி தோட்டங்கள்

**லோதி தோட்டங்கள்** (*Lodhi Gardens*) என்பது இந்தியா புது தில்லியில் 90 ஏக்கர் பரப்பளவில் அமைந்துள்ள ஒரு நகரபூங்காவாகும். இது *முகமது ஷா* கல்லறை, *சிகந்தர் லோடி* கல்லறை, *ஷிஷா* கல்லறை மற்றும் *பாரா* கல்லறை ஆகிவற்றைக் கொண்டுள்ளது. இது 15 ஆம் நூற்றாண்டில் லோதி வம்சத்தினரால் கட்டப்பட்ட கட்டடக்கலை ஆகும். லோதி வம்சத்தினர் வட இந்தியா, பஞ்சாப் மற்றும் வடமேற்கு எல்லைப்புற மாகாணம் (தற்போதைய பாக்கிஸ்தான்) ஆகிய பகுதிகளை 1451 முதல் 1526 வரை ஆண்டு வந்துள்ளனர். இது தற்போது இந்திய தொல்பொருள் ஆய்வு நிறுவனம் (*ASI*) மூலமாக பாதுகாக்கப்பட்டுள்ளது. இந்த லோதி தோட்டம் கான் சந்தை மற்றும் சஃப்தார்ஜங்கின் கல்லறைக்கு இடையே அமைந்துள்ளன. தில்லி மக்கள் அதிகாலையில் நடைபயிற்சி மேற்கொள்வர். மேலும் உடற்பயிற்சி மற்றும் நடைபயிற்சி ஆர்வலர்களிடம் இது பிரபலமாக உள்ளது]]
# லோதி தோட்டங்கள்

## வரலாறு

சைய்த் வம்ச ஆட்சியாளர்களின் இரண்டாவது கடைசி அரசன் *முகம்மது ஷா*வின் கல்லறையே மிகவும் பழையக்கல்லறையாகும், இது, 1444 ஆம் ஆண்டில் முகமது ஷாவுக்கு அஞ்சலி செலுத்த அலா-உத்-தின் ஆலம் ஷாவால் கட்டப்பட்டது. இந்தியாவில் எஞ்சியிருக்கும் இந்த இரண்டு கால கட்டங்களின் கட்டிடக்கலைகள் சிறிய கட்டிடக்கலையாக இருப்பதால், லோடி தோட்டங்கள் ஒரு முக்கிய இடமாக உள்ளது. தோட்டங்களில் உள்ள ஆரம்பகால கல்லறையான *முகம்மது ஷா*வின் கல்லறையை சாலையில் இருந்து பார்க்க முடிகிறது.  
*முகம்மது ஷா*வின் கல்லறையைப் போன்றே *சிக்நந்தர் லோடி*யின் மற்றொரு கல்லறையும் தோட்டங்களில் உள்ளது. இது தனது தந்தையின் நினைவாக அவரது மகன் *இப்ராகிம் லோடி*யால் 1517 ஆம் ஆண்டில் கட்டப்பட்டது. இவர் லோடி வம்சத்தைச் சேர்ந்த *டில்லி சுல்தான்*களில் கடைசி சுல்தானாக இருந்தார். பாபரால் 1526இல் நடத்தப்பட்ட, முதலாம் *பானிபட்* போரில், *இப்ராகிம் லோடி* தோற்கடிக்கப்பட்ட்டர். இது முகலாய சாம்ராஜ்யத்திற்கு அடித்தளம் அமைத்தது.  
15 ஆம் நூற்றாண்டின் *சய்யித்* மற்றும் லோடி வம்சத்தினருக்குப் பின்னர் , நினைவுச்சின்னங்களை சுற்றி இரண்டு கிராமங்கள் வளர்ந்தன, ஆனால் 1936 இல் தோட்டங்களை உருவாக்க கிராமவாசிகள் இடம் மாற்றப்பட்டனர். *பிரித்தானிய* அரசின் போது இந்தியாவின் தலைமை ஆளுநர் *வில்லிங்டன் பிரபு* என்பவரின் மனைவியான *லேடி வில்லிங்டன்*, என்பாரின் பெயரால் *லேடி வில்லிங்டன் பார்க்* என அழைக்கப்பட்டது, 1936 ஆம் ஆண்டு ஏப்ரல் 9 ஆம் தேதி இது திறக்கப்பட்டது. 1947இல் இந்திய சுதந்திரத்திற்குப் பின்னர், அதன் தற்போதைய லோடி தோட்டங்கள் என்ற பெயரால் அழைக்கப்படுகிறது.
# தாய்லாந்து பொதுத் தேர்தல், 2019

**தாய்லாந்து பொதுத்தேர்தல், 2019** என்பது தாய்லாந்து நாட்டில் 2014ஆம் ஆண்டு இராணுவம் ஆட்சியைக் கைப்பற்றியதன் மூலம் பிரயுத் சென்-ஓ-ச்சா பிரதமராக பதவியேற்ற பிறகு முதன்முறையாக நடைபெற்ற தேர்தலாகும். 2017ஆம் ஆண்டு இராணுவத்தால் உருவாக்கபப்ட்ட புதிய அரசியலைமைப்பு சட்டத்தின் படி இத்தேர்தல் நடைபெற்றது. இதன்மூலம் பிரதிநிதகள் அவையில் உள்ள 500 உறுப்பினர்கள் தேர்ந்தெடுக்கப்படுவர்.  
இத்தேர்தலில் பியூ தாய் கட்சி மற்றும் மக்களாட்சி ஆகிய இரு பெருங்கட்சிகளும் பலங்க் பிராசரத், எதிர்கால முன்னேற்றம் போன்ற புதுக்கட்சிகளும் உட்பட மொத்தம் 77 கட்சிகள் போட்டியிட்டன. பலாங் பிரசாரத் கட்சியின் வேட்பாளராக பிரயுத்-சன்-ஓச்சா அறிவிக்கப்பட்டாலும் அவர் தனி வேட்பாளராகவே கருதப்பட்டார். பியூ தாய்க் கட்சியின் சார்பாக அக்கட்சியின் தலைமை வியூகத் தலைவரான சுடாரத் கெயுராப்பன் அறிவிக்கப்பட்டார்.  
இத்தேர்தலில் புதிய முறைப்படி மக்கள் தங்கள் தொகுதி மற்றும் தேசிய கட்சிப் பட்டியல் ஆகிய இரண்டிற்கும் சேர்த்து ஒன்றாக வாக்களித்தனர். புதிய அரசியலமைப்பு சட்டப்படி கீழவை மற்றும் மேலவை ஆகிய இரு அவைகளிலும் பெரும்பான்மை ஆதரவு பெற்றவரே பிரதமராக பதவியேற்க இயலும். இதில் 250 மேலவை உறுப்பினர்களும் இராணுவத்தால் நியமிக்கப்படுபவர் என்பது குறிப்பிடத்தக்கது.  
24 மார்ச் 2019 அன்று நடைபெற்ற தேர்தலில் அதிகளவு வாக்குப்பதிவு நிகழும் என்று எதிர்பார்க்கப்பட்ட நிலையில் 64.69% மட்டுமே வாக்குப்பதிவு நிகழ்ந்தது. அதற்கடுத்த நாளன்று தேர்தல் ஆணையம் 350 இடங்களுக்கான அதிகாரப்பூர்வமற்ற முடிவுகளை வெளியிட்டது. மற்ற 150 இடங்களுக்கான முடிவுகள் 29 மார்ச் 2019 அன்று வெளியிடப்படும் என்று அறிவித்துள்ளது. இத்தேர்தலின் அதிகாரப்பூர்வமான முடிவுகள் மே 9 ஆம் தேதி வெளியாகும். தாய்லாந்து வழக்கப்படி அந்நாட்டு மன்னரின் முடிசூட்டும் நிகழ்விற்குப் பிறகே அதிகாரப்பூர்வமான முடிவுகள் அறிவிக்கப்படும் என்பது குறிப்பிடத்தக்கது.  
முதற்கட்ட முடிவுகளின் படி மக்கள் வாக்குக்களை அதிகம் பெற்ற பலங்க் பிரசாரத் கட்சி 119 இடங்களைக் கைப்பற்றியது. எனினும் பியூ தாய் கட்சி 137 இடங்களில் வென்று தனிப்பெரும் கட்சியாக உருவெடுத்தது. எதிர்கால முன்னேற்றக் கட்சி 87 இடங்களிலும் மக்களாட்சிக் கட்சி 54 இடங்களிலும் பூம்ஜெய்தாய் கட்சி 52 இடங்களிலும் வென்றன. நான்காவது இடம் பெற்ற மக்களாட்சிக் கட்சியின் மோசமான தோல்வியை அடுத்து முன்னாள் பிரதமர் அபிஷித் வெஜ்ஜஜீவா அக்கட்சியின் தலைவர் பொறுப்பில் இருந்து விலகினார்.
# தாய்லாந்து பொதுத் தேர்தல், 2019

## முதற்கட்ட முடிவுகள்

| தொகுதி | கட்சிப் பட்டியல் | மொத்தம் |  |  |  |
| --- | --- | --- | --- | --- | --- |
| align=பியூ தாய்க் கட்சி | 7,920,630 | 22.29 | 137 | 0 | 137 |
| align=பலங்க் பிரசாரத் கட்சி | 8,433,137 | 23.73 | 97 | 21 | 118 |
| align=எதிர்கால முன்னேற்றக் கட்சி | 6,265,950 | 17.63 | 30 | 57 | 87 |
| align=மக்களாட்சிக் கட்சி | 3,947,726 | 11.11 | 33 | 21 | 54 |
| align=பூம்ஜெய்தாய்க் கட்சி | 3,732,883 | 10.51 | 39 | 13 | 52 |
| align=தாய் தாராளவாதக் கட்சி | 826,530 | 2.33 | 0 | 11 | 11 |
| align=சர்டாய்ப்பட்டானாக் கட்சி | 782,031 | 2.20 | 6 | 5 | 11 |
| align=புதிய பொருளாதாரக் கட்சி | 485,664 | 1.37 | 0 | 6 | 6 |
| align=பிரசாச்சர்ட் காட்சி | 485,436 | 1.37 | 6 | 0 | 6 |
| align=புயி சாட் கட்சி | 419,393 | 1.18 | 0 | 5 | 5 |
| align=தாய்லாந்து செயல் கூட்டணி | 416,324 | 1.17 | 1 | 4 | 5 |
| align=சார்ட் பட்டானா கட்சி | 252,044 | 0.71 | 1 | 2 | 3 |
| align=தாய் உள்ளூர் சக்திக் கட்சி | 213,129 | 0.59 | 0 | 2 | 2 |
| align=தாய் வனப் பாதுகாப்புக் கட்சி | 136,597 | 0.39 | 0 | 1 | 1 |
| align=தாய் மக்கள் சக்திக் கட்சி | 81,733 | 0.23 | 0 | 1 | 1 |
| align=தாய் தேசிய சக்திக் கட்சி | 73,871 | 0.21 | 0 | 1 | 1 |
| align=மற்ற கட்சிகள் | 1,059,569 | 2.98 | – | – | – |
| **மொத்தம்** | **35,532,647** | **100** | **350** | **150** | **500** |
| செல்லாத வாக்குகள் | 2,130,327 | 5.57 |  |  |  |
| நோட்டா | 605,392 | 1.58 |  |  |  |
| **வாக்களித்தோர்** | **38,268,366** | **74.69** |  |  |  |
| மொத்த வாக்காளர்கள் | 51,239,638 |  |  |  |  |
| சான்று: | } |  |  |  |  |
# புவா தாய் கட்சி

**புவா தாய் கட்சி ** என்பது தாய்லாந்து நாட்டில் உள்ள ஒரு அரசியல் கட்சியாகும். இது 2011ஆம் ஆண்டு நடைபெற்ற பொதுத்தேர்தலில் பெரும்பான்மை இடங்களைப் பெற்று ஆட்சியமைத்தது. அக்கட்சியின் யிங்லக் சினாவத்ரா தாய்லாந்தின் முதல் பெண் பிரதமராகப் பதவியேற்றார். பிறகு 2014 ஆம் ஆண்டு அவர் மீதான ஊழல் வழக்கில் நீதிமன்றம் குற்றவாளி என்று தீர்ப்பு வழங்கியதன் காரணமாக நாட்டை விட்டு தப்பியோடிவிட்டார். அதன் பிறகு இராணுவம் ஆட்சியைக் கைப்பற்றியது. தற்போது 2019ஆம் ஆண்டு பொதுத்தேர்தலில் பியூ தாய் கட்சியின் பிரதமர் வேட்பாளராக முன்னாள் அமைச்சர் சுடாரத் கெயுராப்பன் அறிவிக்கப்பட்டுள்ளார்.
# புவா தாய் கட்சி

## பியூ தாய் கட்சிப் பிரதமர்கள்

| பெயர் | புகைப்படம் | பதவிக்காலம் | தேர்தல் |
| --- | --- | --- | --- |
| யிங்லக் சினாவத்ரா | 5 ஆகஸ்ட் 2011 – 7 மே 2014 | 2011 தாய்லாந்து பொதுத் தேர்தல் | } |
# பலங்க் பிரசாரத் கட்சி

**பலங்க் பிரசாரத் கட்சி** (ஆங்கிலம் *Palang pracharath party*) என்பது தாய்லாந்தைச் சேர்ந்த இராணுவ-ஆதரவுக் கட்சியாகும். 2019ஆம் ஆண்டு தாய்லாந்து பொதுத்தேர்தலில் இக்கட்சியின் வேட்பாளராக தற்போதைய தாய்லாந்து பிரதமர் பிரயுத் சன்-ஓ-ச்சா அறிவிக்கப்பட்டுள்ளார். இக்கட்சியின் பல்வேறு பொறுப்புகளில் இராணுவ அதிகாரிகளே உள்ளனர்.
# கிருஷ்ணசுவாமி ராமையா

**கிருஷ்ணசுவாமி ராமையா** (Krishnaswamy Ramiah), (எம்.பி.இ) ( ஏப்ரல் 15, 1892 - ஆகஸ்ட் 3, 1988) இந்திய வேளாண்மை விஞ்ஞானி, மரபியலாளர் , நாடாளுமன்ற உறுப்பினர் மற்றும் கட்டாக்கின் *மத்திய ரைஸ் ரிசர்ச் இன்ஸ்டிடியூட் (சி.ஆர்.ஆர்.ஐ)* இன் நிறுவனர் மற்றும் இயக்குநர் ஆவார். இவர், இந்திய நெல் வகைகளில் உள்ள முறையான கலப்பினத் திட்டங்களை அறிமுகப்படுத்தியவர். 1957இல்,இந்திய அரசு அவருக்கு, தேசத்திற்கு ஆற்றிய சேவைகளுக்காக நான்காவது உயர்ந்த இந்திய சிவிலியன் விருதான பத்மஸ்ரீ, விருதினை வழங்கி கவுரவித்தது. அதைத் தொடர்ந்து, 1970 இல், மூன்றாம் மிக உயரிய சிவிலியன் விருதான பத்ம பூஷன் விருதினை அவருக்கு வழங்கியது.
# கிருஷ்ணசுவாமி ராமையா

## சுயசரிதை

கிருஷ்ணசுவாமி ராமையா, 1892 இல் பிறந்தார், கீழ் கொண்டு வந்து அவர் தம்முடைய பதவியை தொடர்ந்தார். அங்கு அவர் தனது பதவிக்காலத்தில், ஐக்கிய நாடுகளின் உணவு மற்றும் வேளாண்மை அமைப்பு முன்முயற்சிக்கான சர்வதேச ரைஸ் கமிஷன் தலைவராகவும் இருந்தார். அவர் எப்.ஓ.ஏ. ஸ்பான்சர் இந்தோ-ஜபோனிகா கலப்பின திட்டத்தின் மூலமாக நைட்ரஜன் வெளியாகும் அரிசி வகைகள் மாஹ்சூரி, மலிஞ்சா, ஏடிடீ 27 மற்றும் சிர்க்னா என்பதாகும் என அறிவிக்கப்பட்டது மேலும், இவர், ஜீஇபி 24, ஏடிடீ 3, சிஒ 4 மற்றும் சிஒ 25 ஆகியவற்றை உள்ளடக்கிய அரிசி வகைகள் பலவற்றையும் அவர் உருவாக்கியிருந்தார். இதில், ஜீஇபி 24 பல்வேறு நாடுகளில் வளர்ந்து வரும் 83 அரிசி வகைகளில் ஒரு முன்னோடியாக உள்ளது.  
அரிசி மரபணு அடையாளங்கள் தரப்படுத்தலுக்காக வாதிட்ட முதல் விஞ்ஞானிகளில் ராமையா ஒருவராக இருந்தார். இது குறித்து, இரண்டு புத்தகங்களை எழுதியுள்ளார். அவை, ரைஸ் இன் மெட்ராஸ் மற்றும் *ரைஸ் பிரீடிங் அண்டு ஜெனிடிக்ஸ்* என்பதாகும்.
# கிருஷ்ணசுவாமி ராமையா

## விருதுகள் மற்றும் அங்கீகாரம்

பிரித்தானிய அரசாங்கம் 1938 பிறந்தநாள் பரிசு பட்டியலில் பிரித்தானிய பேரரசின் (எம்.பி.இ.) ஆணையாளராக ராமையாவை நியமித்தது. இந்தியாவின் சுதந்திரத்திற்குப் பிறகு, 1957 ல் பத்மஸ்ரீ விருது பெற்ற நான்காவது மிக உயர்ந்த சிவில் கௌரவம் மற்றும் 1970 ஆம் ஆண்டில் பத்ம பூசண் விருதான மூன்றாவது மிக உயர்ந்த சிவில் கௌரவத்தை அவருக்கு வழங்கியதன் மூலம் இந்திய அரசாங்கமானது அவரது சேவைகளை அங்கீகரித்தது. 1988 ஆம் ஆண்டு ஆகஸ்ட் 3 ம் தேதி அவர் காலமானார். அவர் தனது ஐந்து மகன்கள் மற்றும் இரு மகள்கள் மற்றும் அவர்களது குடும்பத்தினருடன் வாழ்ந்து வந்தார்.
# உரிகம்

**உரிகம்** (Urigam) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும்.
# உரிகம்

## மக்கள் வகைப்பாடு

தளி ஊராட்சி ஒன்றியத்துக்கு உட்பட்ட
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 120 கிலோமீட்டர் தொலைவிலும், வட்டத் தலைநகரான தேன்கனிக்கோட்டையில் இருந்து 44 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 889 வீடுகள் உள்ளன. கிராமத்தின் மொத்த மக்கள் தொகையானது 3756 ஆகும். இதில் ஆண்கள் எண்ணிக்கை 1931, பெண்களின் எண்ணிக்கை 1825 என உள்ளது. மக்களின் கல்வியறிவு விகிதமானது 39.4 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# இந்தியக் குடியுரிமைச் சட்டம் 1955

இந்தியாவின் குடிமகனாக இருக்க ஒரு நபரின் ஒப்புதல் அடிப்படையின்படி பிரிவு 5 முதல் 11 (பாகம் II) இந்திய அரசியலமைப்பின் கீழ் நிர்வகிக்கப்படுகிறது. இந்த விவகாரம் தொடர்பான குடியுரிமைச் சட்டம் 1955ஆம் ஆண்டு கொண்டுவரப்பட்டு, குடியுரிமை (திருத்தம்) சட்டம் 1986 திருத்தப்பட்டது, குடியுரிமை (திருத்தம்) சட்டம் 1992, குடியுரிமை (திருத்தம்) சட்டம் 2003, குடியுரிமை (திருத்தம்) சட்டம், 2005 மற்றும் குடியுரிமை (திருத்தம்) சட்டம், 2015. இந்திய அரசியலமைப்பின் கீழ் 9 வது பிரிவின்படி, எந்தவொரு நாட்டிலும் தானாகவே சொந்தமாக குடியுரிமை பெற்று வைத்திருக்கும் ஒரு நபர் இந்திய குடிமகன் அல்ல.  
**இந்தியக் குடியுரிமைச் சட்டம்** தேசத்தில் உள்ள மக்களின் பிறப்புரிமை மூலம் குடியுரிமைக்குப் (ஜஸ் சொலி) பதிலியாக இரத்தத்தின் மூலம் குடியுரிமை (ஜஸ் சங்குனிஸ்) என்ற முறை பெரும்பாலும் பின்பற்றப்படுகிறது.
# இந்தியக் குடியுரிமைச் சட்டம் 1955

## வரலாறு

இந்திய அரசின் சட்டம் 1858 ஆம் ஆண்டு பிரித்தானிய அரசை நிறுவி பிரித்தானிய ஏகாதிபத்திய ஆட்சியின் கீழ் பெரும்பான்மை இந்தியர்களை கொண்டுவந்தது. 1947 ஆம் ஆண்டு ஆகஸ்ட் மாதம் 15 ஆம் தேதி இந்திய சுதந்திரம் அடைந்து, தேசிய சட்டம் நடைமுறைக்கு வரும் வரை, பிரித்தானிய அரசின் கீழ் இந்தியர்கள் பொதுவாக இரண்டு பிரிவுகளில் ஒன்றாக இருந்தார்கள்:  
1. பிரித்தானிய இந்தியாவில் குடியேறிய இந்தியர்கள், பிரித்தானிய அரசிடம் ஒப்படைக்கப்பட்டனர் மற்றும் பிரித்தானிய தலைமையின் நிலைப்பாட்டைக் கொண்டிருந்தனர்.(ஜனவரி 1, 1915) முதல், பிரித்தானிய அரசு மற்றும் ஏலியன்ஸ் சட்டம் 1914 ஆம் ஆண்டிலிருந்து பிரித்தானிய குடிமக்கள் பிரித்தானிய குடிமக்களாக பிரித்தானிய பேரரசின் ஆதிக்கங்களில் (பிரித்தானிய இந்தியா உட்பட) பிறந்தவர்களாக கருதப்பட்டது.  
2. பிரித்தானிய அரசாங்கத்தின் கீழ் அல்லது பிரித்தானிய அரசின் கட்டுப்பாட்டின் கீழ் உள்ள மாநிலத்தில் குடியிருக்கும் இந்தியர்களின் நிலைப்பாடு (இந்திய அரசு" அல்லது "தேசிய அரசு) என்றும் அழைக்கப்படுகிறது. பிரித்தானிய அரசின் பாதுகாக்கப்பின் கீழ் உள்ள நபர்கள் வெளிநாட்டவர்கள் என்று கருதப்பட்டனர் ஆனால் பிரித்தானிய-வழங்கப்பட்ட பாஸ்போர்ட்டில்(கடவுச்சீட்டு) பயணிக்க முடியும்.
# இந்தியக் குடியுரிமைச் சட்டம் 1955

## குடியுரிமை பதிவுசெய்தல்

- இந்திய வம்சாவளியைச் சேர்ந்த ஒருவர் குடியுரிமை விண்ணப்பம் செய்வதற்கு முன் ஏழு ஆண்டுகளுக்கு இந்தியாவில் சாதாரணமாக வசித்து வரவேண்டும் (பிரிவு 5 (1) (அ)).
- இந்தியாவின் குடிமகனாகத் திருமணம் செய்து கொண்ட ஒரு நபர், பதிவு செய்ய விண்ணப்பிக்கும் முன் ஏழு ஆண்டுகளுக்கு இந்தியாவில் சாதாரணமாக வசிப்பவர்.
- இந்தியாவின் குடிமக்களாகப் பதிவுசெய்யப்பட்ட முழு வயது மற்றும் தகுதி கொண்ட ஒரு நபராகவும் மேலும் அவர் பெற்றோர்கள் இந்திய குடிமக்களாக பதிவு செய்யப்பட்டிருக்க வேண்டும்.
# இந்தியக் குடியுரிமைச் சட்டம் 1955

## குடியுரிமை திருத்தம் மசோதா 2016

இந்திய குடியுரிமை திருத்தம் மசோதா 1955 ஆம் ஆண்டு ஜூலை 19 ஆம் தேதி மக்களவையில் முன்மொழிந்தது, 1955 ஆம் ஆண்டின் குடியுரிமைச் சட்டம் திருத்தப்பட்டது. இந்த மசோதா பாராளுமன்றத்தில் நிறைவேற்றப்பட்டால், ஆப்கானிஸ்தான், பங்களாதேஷ் மற்றும் பாகிஸ்தானிலிருந்து வந்த இந்து, சீக்கியம், பௌத்தம், சமணம், பார்சி அல்லது கிறித்துவர் போன்ற சிறுபான்மை சமூகங்களிலிருந்து சட்டவிரோதமாக குடியேறியவர்கள் இந்திய குடியுரிமைக்கு தகுதியுடையவர்கள் ஆவார். ஆனால் முஸ்லீம் சமூகத்தை ஒதுக்கி வைத்திருந்தது.
# இந்தியக் குடியுரிமைச் சட்டம் 1955

## இரட்டை குடியுரிமை

- இந்தியாவில் பிறந்து வெளிநாட்டில் வசிக்கும் குழந்தைகள் இந்தியாவில் உள்ள தங்கள் பெற்றோரின் வயதான காலத்தில் சேவை செய்வதற்காக இரட்டை குடியுரிமை வழங்கப்படுகிறார்கள்.
- இந்தியாவில் பிறந்த (18 வயதிற்கு கீழ் உள்ள) குழந்தை இந்தியா மற்றும் மற்றொரு நாட்டுடன் சேர்த்து இரட்டை குடியுரிமை இருக்கலாம் மேலும் 18 வயதிற்கு மேல் உள்ள குழந்தைகள் இந்திய குடியுரிமையை பெற விரும்புகிறார்களா என்பதை அவர்களே தீர்மானிக்க முடியும்.  
குஜராத்தின் தலைநகர் காந்திநகரில் நடப்பெற்ற விழாவில் கலந்துக்கொண்ட பிரதமர் நரேந்திர மோடியின் பிரவசி பாரதீய திவாஸ் (பி.பி.டி.டி) திறப்பு விழாவை முன்னிட்டு ஜனவரி 6, 2015 அன்று வெளிநாட்டு இந்தியர்களுக்கான இரட்டை குடியுரிமை பெறும் பொது நல வழக்கு (பிஐஎல்) உச்சநீதிமன்றத்தில் தாக்கல் செய்யப்பட்டது.
# இந்தியக் குடியுரிமைச் சட்டம் 1955

## இதனையும் காண்க

- தேசியக் குடியுரிமை (திருத்தச்) சட்டம், 2003
- இந்தியக் குடியுரிமை (திருத்தச்) சட்டம் 2019
- குடியுரிமை (இந்தியா)
- வெளிநாடு வாழ் இந்தியர்கள்
- தேசிய குடிமக்கள் பதிவேடு (அசாம்)
- தேசிய மக்கள் தொகை பதிவேடு
- இந்தியாவில் கள்ளக் குடியேறிகள்
# கடவுள் இருக்கான் குமாரு

***கடவுள் இருக்கான் குமாரு*** ( ***Kadavul Irukaan Kumaru )*** 2016இல் வெளிவந்த ஒரு இந்திய தமிழ் காதல் நகைச்சுவைத் திரைப்படம் ஆகும். இதை எழுதி இயக்கியவர் எம் ராஜேஷ் ஆவார். மற்றும் என். ராமசாமி இப்படத்தைத் தயாரித்துள்ளார். இதில், ஜி.வி.பிரகாஷ் குமார் , நிக்கி கல்ரானி ஆகியோர் முன்னணிக் கதாப்பாத்திரங்களில் நடித்துள்ளனர். பிரகாஷ் ராஜ் மற்றும் ஆர்.ஜே. பாலாஜி ஆகியோர் துணைக் கதாப்பாத்திரங்களில் நடித்துள்ளனர். மார்ச் 2016 இல் இந்த படம் தொடங்கப்பட்டது. இந்த திரைப்படம் நவம்பர் 18, 2008 இல் வெளியானது மற்றும் விமர்சகர்களிடமிருந்து கலவையான விமர்சனங்களைப் பெற்றது. இந்த திரைப்படம் தெலுங்கு மொழியில் *டப்பிங்* செய்யப்பட்டு, 2018 ஆம் ஆண்டில் *சென்னை சின்னோடு* என்ற பெயரில் வெளியிடப்பட்டது.
# கடவுள் இருக்கான் குமாரு

## நடிப்பு

- ஜி. வி. பிரகாஷ் குமார் - குமார்
- நிக்கி கல்ரானி - பிரியா குமார்
- பிரகாஷ் ராஜ் - மணிமாறன்
- ஆர். ஜே. பாலாஜி - பாலாஜி
- இராசேந்திரன் (நடிகர்) - அருள்தந்தை பிரான்சிஸ் ராஜேந்திரன்
- ரோபோ சங்கர் - மயில்சாமி
- சிங்கம்புலி - மாடசாமி
- சச்சு - குமாரின் பாட்டி
- ஊர்வசி - கோமதி கோபாலகிருஷ்ணன்
- கோவை சரளா - சாந்தி
- ஐசுவரியா - மணிமாறன் மனைவி
- சண்முகசுந்தரம் (நடிகர்) - குமாரின் தாத்தா மற்றும் பலர் நடித்துள்ளனர்.
# கடவுள் இருக்கான் குமாரு

## தயாரிப்பு

*த்ரிஷா இல்லனா நயன்தாரா* (2015) படத்தில் நடிகர் ஜி.வி. பிரகாஷ் குமாரின் பங்களிப்பை பார்த்த இயக்குநர் எம். ராஜேஷ் தனது அடுத்த படத்திற்காக பிரகாஷ் குமாரை அணுகினார். அதனால், எம். ராஜேஷ் மற்றும் நடிகர்-இசையமைப்பாளர் ஜி.வி.பிரகாஷ் குமார் ஆகியோர் புதிய நகைச்சுவைத் திரைப்படத்திற்காக நவம்பர் 2015இல், ஒத்துழைக்க இருப்பதாக அறிவித்தனர். இத் திரைப்படத்திற்கு, செல்வராகவன் 'இயக்கத்தில் வெளிவந்த *புதுப்பேட்டை (திரைப்படம்)* (2006) படத்தில் வரும் ஒரு உரையாடலான *கடவுள் இருக்கான் குமாரு* என்கிற சொற்றொடரை தலைப்பாக வைத்தனர். ராஜேஷ் நடிகைகள் நிக்கி கல்ரானி மற்றும் அவிகா கோர் போன்றோரை படத்தின் முக்கிய பெண் கதாபாத்திரங்களுக்காக ஒப்பந்தம் செய்தார். பிறகு பிரியா ஆனந்த் மற்றும் கீர்த்தி சுரேஷ் ஆகியோர் இத் திட்டத்தில் இணைந்தனர். டி. சிவா இத்திரைப்படத்தை தயாரிக்க ஒப்புக்கொண்டார், அதே நேரத்தில் நடிகர்கள் ஆர்.ஜே. பாலாஜி மற்றும் பிரகாஷ் ராஜ் ஆகியோர் 2016 ன் ஆரம்பத்தில் இணைந்தனர். மே 2016 இல், ராஜேஷ் தமிழ் மொழியில் காட்சிகளை படப்பிடிப்பு செய்வது சிரமம் அளிப்பதாய் இருந்ததால்அவிகா கோருக்குப் பதிலாக நடிகை நிக்கி கல்ரானி தேர்வு செய்தார்.
# கடவுள் இருக்கான் குமாரு

## வெளியீடும் வரவேற்பும்

இந்தத் திரைப்படம் நவம்பர் 18, 2016 அன்று வெளியாகி கலவையான விமர்சனங்களைத் பெற்றது. தி ஹிந்துவின் விமர்சகர் "ராஜேஷின் இந்த ஏழாவது படம் மற்றும் அவரது திரைப்படப் பார்வை எப்படி வளர்ந்துள்ளது என்பதைப் பார்க்கும் போது, வியப்பாக உள்ளது என்று எதிர்மறையாக எழுதினார். "ரெடிப்.காம்." இன் விமர்சகர் *கடவுள் இருக்கான் குமாரு* நேரத்தை வீணாக்கும் படமாக உள்ளது என விமரிசித்துள்ளார்.
# கடவுள் இருக்கான் குமாரு

## ஒலிப்பதிவு

இப்படத்திற்கு, ஜி.வி.பிரகாஷ் குமார் இசையமைத்தார், நா. முத்துகுமார். பாடல்களை எழுதியுள்ளார். "லொகாலிடி பாய்ஸ்'' ஆல்பத்தில் உள்ள ஒரு கூடுதல் பாடல், இப்படத்தின் இசைத்தொகுப்பு வெளியிடும் முன்னரே தனிப்பாடலாக வெளியானது, மேலும், இந்த பாடல் போபொ சஷி மற்றும் கருணாஸ் ஆகியோரால் இசையமைக்கப்பட்டு, தரண் மற்றும் கருணாஸால் எழுதப்பட்டதாகும்.
# உருவ அழிப்பு

**உருவ அழிப்பு** (*Iconoclasm*) என்பது சமயம் அல்லது அரசியல் நம்பிக்கை காரணமாக படங்கள், படிமங்கள் (statues) ஆகியன அழிக்கப்படுதலைக் குறிக்கும். ஒரு சமயத்தில் (religion) உள்ளவர்கள் வேறொரு சமயத்தில் உள்ள கடவுள் உருவங்களை அழிக்கலாம். அல்லது, ஒரு சமயத்துக்குள்ளேயே ஒரு சாரார் மற்றவர்களை எதிர்த்து இது போன்ற அழிவுகளைச் செய்யலாம். எடுத்துக் காட்டாக, கிறிஸ்துவ சமயத்தில், இறைவனுடைய பத்துக் கட்டளைகளை (Ten Commandments) அப்படியே எடுத்துக் கொள்வதால், அது உருவ அழிப்பைத் தூண்ட காரணமாகிறது என்று வாதிடப் படுகின்றது. ஒரு காலத்தில் கிறிஸ்துவர்கள் யூதர்களை உருவ அழிப்பு செய்பவர்கள் என்று கூறிவந்தனர். கிறிஸ்துவ சமயத்தில் பல பிரிவுகள் உள்ளன. ஒவ்வொரு பிரிவிலும் உருவ அழிப்பு என்பது வெவ்வேறு வகையாகப் பார்க்கப் படுகின்றது. மொத்தத்தில், கிறிஸ்துவ சமயத்தில் உருவ அழிப்பு என்பது இசுலாம் சமயத்தில் இருப்பதைவிட குறைவாக இருப்பதாகவே கருதப் படுகின்றது. இசுலாம் மதத்திலும், அதில் உள்ள சியா (Shiya), சுன்னி (Sunny) என்ற இரு பிரிவுகளில், சியா (Shiya) என்ற பிரிவினரைவிட சுன்னி (Sunny) என்ற பிரிவினருக்கே உருவ அழிப்பு கருத்து வலிமையாக இருக்கிறது என்றும் கருதப் படுகிறது.
# உருவ அழிப்பு

## சமய தொடர்பான உருவ அழிப்பு (Religious iconoclasm)

### பழங்காலம்

**என்ற கடவுளர் சிற்பத்தை, **அக்கெனதென்''' என்ற எகிப்திய பார்வோனால் அழித்து மறைக்கப்பட்டது (கி.மு 3300)]]
எகிப்தில், வெண்கலக் காலம் (கி.மு 3300– கி.மு 1200) என்று சொல்லப்படும் காலத்தில், அக்கெனதென் என்ற அரசன் ஆட்சியில், புது வகையான கலையைக் கொண்டு வருவதாகக் கூறப்பட்டு, அங்கிருந்த பழைய அமூன் போன்ற கடவுள்களின் கோவில்களும், முன்னோர் நினைவுக் கூடங்களும் இடித்துத் தள்ளப்பட்டன. அப்போது மக்களால் பெரிதும் வணங்கப்பட்ட **அமூன்** என்ற கடவுளின் படிமங்கள், கல்வெட்டுகளில் பதிந்திருந்த அனைத்துக் குறிப்புகள், இன்ன பிற கடவுளர்களின் படிமங்கள் அனைத்தும் இடிக்கப்பட்டன. கோவில் கூடங்களின் சுவர்கள், கல்லறைகள் மீது வரையப்பட்ட அமுன் படங்கள் யாவும் அழிக்கப்பட்டு, **ஆட்டன்** (Aton) என்று அழைக்கப்பட்ட சூரியக் கடவுள்தான் உண்மையானக் கடவுள் என்று கூறப்பட்டது. அஃகேனத்தன் இறப்புக்குப் பிறகு, அவனைப் பற்றிய குறிப்புகள் பல அழிக்கப்பட்டன.
# உருவ அழிப்பு

## சமய தொடர்பான உருவ அழிப்பு (Religious iconoclasm)

### பைசாந்திய உருவ அழிப்புக் காலம்

உரோமானியப் பேரரசு வீழ்ச்சிக்குப் பின் **பைசாந்தியப் பேரரசு** (Byzantine Empire) (கி.பி. 395 - கி.பி. 1453) நிறுவப் பட்டது. இந்தப் பேரரசில் தோன்றிய பல மன்னர்களுள் ஒருவரான மூன்றாம் லியோ, அதாவது லியோ III , ஆட்சியில் அரசாங்கம் நேரடியாகத் தலையிட்டு உருவ வழிபாடு கூடாது என்ற கட்டுப்பாட்டைச் செயல் படுத்தியது. இதனால் சமுதாயத்தில் அரசியல், பொருளாதாரப் பிரச்சினைகள் தோன்றின; இது மக்களிடையே பிரிவுக்கும் வழி வகுத்தது.
# உருவ அழிப்பு

## சமய தொடர்பான உருவ அழிப்பு (Religious iconoclasm)

### கிறிஸ்துவ சமயத்தில் சீர்திருத்தக் காலம்

கிறிஸ்துவ மதத்தின் ஒரு பிரிவான **சீர்திருத்தத் திருச்சபை** (Protestantism)-ஐச் சேர்ந்த ஆண்டிரியாஸ் காரல்ஸ்டட் (Andreas Karlstadt) (கி.பி.1486 - கி.பி. 1541, சுவிட்சர்லாந்து), அல்ரிச் சுவிங்லி (Huldrych Zwingli) (கி.பி.1484 - கி.பி.1531, சுவிட்சர்லாந்து), ஜான் கால்வின் (John Calvin) (கி.பி.1509 - கி.பி.1564, பிரான்சு) ஆகியோர் கடவுளர் படிமங்கள், படங்கள் போன்றவை இருக்கக் கூடாது என்று வலியுறுத்தினர். இதன் காரணமாக, கடவுள் படிமங்கள், படங்கள் மீது தாக்குதல்கள் நடந்தன.  
1529-இல் பாசல் (Basel), 1523-இல் சூரிக் (Zurich), 1530-இல் கோபனேகன் (Copenhagen) , 1534-இல் மன்ஸ்டர் (Münster), 1535-இல் ஜெனீவா (Geneva), 1537-இல் ஆக்சுபர்க் (Augsburg ), 1559-இல் ஸ்காட்லாந்து (Scotland),1560-இல் ரூவன் (Rouen), 1562-இல் செயிண்டஸ் (Saintes) ஆகிய இடங்களில், பேரளவுக்கு உருவ அழிப்புப் போராட்டங்கள் நடந்தன.
# உருவ அழிப்பு

## சமய தொடர்பான உருவ அழிப்பு (Religious iconoclasm)

### இசுலாமிய உருவ அழிப்பு

இசுலாமிய நம்பிக்கையின் காரணமாக, காபா (Kaaba) (மெக்கா, சவூதி அரேபியா) என்ற இசுலாமிய இறைக் கூடத்தில் இருந்த கடவுள் படிமங்களை நீக்கியது மிக இன்றியமையாத நிகழ்வாகக் கருதப் படுகின்றது. இசுலாம் சமயத்தில், உருவ அழிப்புகள் வன்முறையைப் பயன் படுத்தி செய்வதாகவே மேலைநாட்டு உரை ஆசிரியர்கள் கருதியுள்ளார்கள்.
# உருவ அழிப்பு

## சமய தொடர்பான உருவ அழிப்பு (Religious iconoclasm)

### அரேபியாவில் இசுலாம் தொடங்கிய காலம்

கி.பி.630-இல் அரேபிய நாட்டைச் சேர்ந்த மெக்காவில் இருந்த கடவுளர் படிமங்கள், படங்கள் ஆகியன அழிக்கப் பட்டன. ஆயினும், இயேசு கிறிஸ்து, அவருடைய தாயாராகக் கருதப்படும் அன்னை மேரி ஆகியோருடைய படிமங்கள், படங்கள் விலக்கு அளிக்கப்பட்டு, காக்கப்பட்டன என்று கூறப்படுகிறது. கி.பி. 722-இல், மன்னர் உமையத் காலிப் (இறைத்தூதர் **முகம்மது நபி** அவர்களின் வழித்தோன்றலாகக் கருதப் படுபவர்) ஆட்சிக் காலத்தில், அவர் நாட்டில் இருந்த கிறிஸ்துவ படங்கள், சிலுவைகள் ஆகியன அழிக்கப் பட்டன. மேலும் அப்போது அவர் ஆட்சியின் கீழ் இருந்த ஜோர்டான் (Jordan) போன்ற நாடுகளில் கிறிஸ்துவக் கூடங்களில் புதைக்கப் பட்டிருந்த சிலுவைப் படங்கள் வரைந்த பளிங்குக் கற்கள் பலவும் தோண்டி எடுக்கப் பட்டு அழிக்கப் பட்டன.
# உருவ அழிப்பு

## சமய தொடர்பான உருவ அழிப்பு (Religious iconoclasm)

### எகிப்து

எகிப்து நாட்டில் உள்ள பழங்கால **ஸ்பிங்ஸ்** (Great Sphinx of Giza), மனிதத் தலையும் அரிமா (lion) உடலும் கொண்ட கல்லில் செதுக்கப் பட்ட ஒரு படிமம் (கி.மு. 2558 – கி.மு. 2532) ஆகும். இந்த படிமத்தின் முகத்தை கி.பி. 1300-இல் ஒரு இசுலாமியர் (Sufi Muslim) உடைத்து அழித்ததாகக் கூறப் படுகின்றது.
# உருவ அழிப்பு

## சமய தொடர்பான உருவ அழிப்பு (Religious iconoclasm)

### இசுலாமியர் படை எடுப்புகள்

இசுலாமியர் மற்ற நாடுகளின் மீது படை எடுத்த போது, அந்த நாடுகளில் உள்ள கோவில்களைப் பள்ளிவாசல்களாக (mosques) மாற்றினர். எடுத்துக் காட்டாக, இன்று **இசுதான்புல்** (Istanbul) என்று சொல்லப் படும் **துருக்கி** நாட்டின் தலைநகரம் , கி.பி. 1453-உக்கு முன்பு **கான்ஸ்டண்டினோபில்** (Constantinople) என்று அழைக்கப் பட்ட கிறிஸ்துவ (Eastern Orthodox) நகரமாக இருந்தது. கி.பி. 1453-இல், **ஆட்டமான் பேரரசைச்** (Ottoman Empire) சேர்ந்த **இரண்டாம் முகமது** (Mehmed II, Mehmed the Conqueror) என்ற இசுலாமிய அரசர், **கான்ஸ்டண்டினோபில்** மீது படை எடுத்து வென்ற போது, அந்த நகரத்தில் இருந்த **அஃகியா சோபியா** (Hagia Sophia) என்ற புகழ் பெற்ற கிறிஸ்துவ திருச்சபை (church) இசுலாமிய பள்ளிவாசலாக மாற்றப் பட்டது. அத் திருச்சபையில் இருந்த கோவில் மணிகள், மிசைப் பலகைகள், இயேசு, மேரி ஆகியோர் தம் படங்கள் செதுக்கிய பளிங்குக் கற்கள் ஆகியன அழிக்கப் பட்டன. அந்த இடங்களில், இசுலாமிய வடிவங்களான, மெக்கா திசை குறிக்கும் **திசை மாடங்கள்** (mihrabs), சமய சொற்பொழிவு நடத்தும் இடங்களான **உரை மாடங்கள்** (minbars), **அழைப்பு மாடங்கள்** (minarets) ஆகியன அமைக்கப் பட்டன.
# உருவ அழிப்பு

## சமய தொடர்பான உருவ அழிப்பு (Religious iconoclasm)

### அண்மைக்கால உருவ அழிப்பு

2011-இல், தாலிபான் இயக்கத் தலைவரான முல்லா முகமது உமர் (Mullah Mohammed Omar) அவர்களின் ஆணையின் பேரில், கி.பி. 507-இல் உருவாக்கப்பட்ட புத்தர் சிலை (பாம்யன், ஆப்கானித்தான்) வெடி குண்டுகள் வைத்து உடைக்கப் பட்டது. 2012-இல், அன்சார் தின் (Ansar Dine) என்பவரால், மாலி என்ற நாட்டில் உள்ள திம்பக்து (Timbuktu, Mali) என்ற நகரத்தில் இருந்த 15-ஆம் நூற்றாண்டைச் சேர்ந்த பல சுபி இறைத் தலங்கள் (Sufi shrines) அழிக்கப் பட்டன. ஐசில் (ISIL – Islamic State of Iraq and the Levant) என்ற இசுலாமிய அமைப்பு ஈராக் நாட்டில் இருந்த தேவ தூதர் யூனஸ் (Prophet Yunus) திருக்கோயில், தேவ தூதர் சேத் (Seth) (ஆதாம் ஏவாளின் மூன்றாம் மகன்) அவரின் அருள் தலம் ஆகியனவற்றை 2014-இல் குண்டு வைத்து தகர்த்தது.
# உருவ அழிப்பு

## சமய தொடர்பான உருவ அழிப்பு (Religious iconoclasm)

### ஏனைய உருவ அழிப்புகள்

- யூதர்கள் முதன் முறையாக, "கடவுள் கொடுத்த மண்" என்று அவர்களால் கருதப்படும் இசுரேலுக்கு வந்த போது, அங்கு வாழ்ந்து கொண்டிருந்த கானான் (Canaan) நாட்டைச் சேர்ந்த கானானியர் வணங்கி கொண்டிருந்த கடவுளர்களின் படிமங்கள் அனைத்தையும், யூதர்கள் அழிக்குமாறு கடவுள் சொன்னதாக விவிலியம் சொல்லப் பட்டுள்ளது.
- **யூதர் நாட்டை** (king of Judah) அரசாண்ட எசக்கியா (Hezekiah) (கி.மு. 715), தன் ஆட்சி காலத்தில், **எருசலத்திலும்** (Jerusalem) **இசுரேலி**லிலும் இருந்த எல்லா உருவங்களையும் அப்புறப் படுத்தினான் என்று விவிலியத்தின் ஒரு பகுதியான **அரசர்களின் நூல்கள்** (Books of Kings) கூறுகின்றது.
- **கான்ஸ்டடைன்** (Constantine) (கி.பி.306 - கி.பி.337) என்ற **உரோமப் பேரரசர்** ஆட்சிக் காலத்தில், அவர் நாட்டில் இருந்த ஒரு சில கிறிஸ்துவ அமைப்புகள், உரோமானிய காலத்து கடவுளர்கள் படிமங்கள், படங்கள் ஆகியனவற்றை அழித்தன.
- தென் கொரியாவில் உள்ள ஒரு சில கிறிஸ்துவ அமைப்புகள், 1990-2000-இல், பல இடங்களில் இருந்த புத்தர் சிலைகளையும், கோவில்களையும் இடித்துத் தள்ளின. அதன் பிறகும் கூட, பல இடங்களில் புத்தர் சிலைகள் உருவ மாறுதல்கள் செய்யப் பட்டன.
# உருவ அழிப்பு

## அரசியல் உருவ அழிப்பு

(Sons of Liberty) இங்கிலாந்து அரசரான **மூன்றாம் ஜார்ஜ்**-இன் சிலையை நியூயார்க் நகரத்தில் அழித்தல்(1776).]]
# உருவ அழிப்பு

## அரசியல் உருவ அழிப்பு

### தனியர் உருவ அழிப்பு

**தனியர் உருவ அழிப்பு** (Damnatio memoriae) என்பது தனிப்பட்ட ஒருவரின் உருவச் சிலைகளையும் படங்களையும் குறிவைத்துத் தாக்கி அழிப்பதாகும். எடுத்துக் காட்டாக, உரோமாபுரி அரசர்களான **டமிஷன்** (Domitian) (கி.பி.81-96), **கமோடஸ்** (Commodus) (கி.பி. 177-192) ஆகியோர் தங்கள் சிலைகளை நாடு முழுவதும் பல இடங்களில் வைத்துக் கொண்டனர். அவர்கள் மறைவுக்குப் பிறகு அந்தச் சிலைகள் எல்லாம் இடித்துத் தள்ளப் பட்டன. இது ஒருவகையான தனியர் உருவ அழிப்பு ஆகும்.
# உருவ அழிப்பு

## அரசியல் உருவ அழிப்பு

### பிரெஞ்சுப் புரட்சியில் உருவ அழிப்பு

பிரெஞ்சுப் புரட்சி நேரத்தில், அரசாங்க அதிகாரிகளும் பொது மக்களில் பலரும் உருவ அழிப்புக்குத் துணை நின்றனர். எண்ணற்ற நினைவுக் கூடங்கள், சமயக் கூடங்கள், வரலாற்றுக் கட்டிடங்கள் ஆகியன அழிக்கப் பட்டன. 15-ஆம் உலூயி (Louis XV) (15 பிப்ரவரி 1710 – 10 மே 1774) என்ற மன்னரின் (பாரிஸ் வளாகத்தில் வைக்கப் பட்டிருந்த) சிலை உடைத்துச் சாய்க்கப் பட்டது. இதற்குப் பிறகு **கில்லட்டின்** (Guillotine) என்ற பொறி பயன்படுத்தப் பட்டு மரண தண்டனைகள் நிறைவேற்றப் பட்டன. **வென்டோம்** (Place Vendôme) என்ற இடத்தில் இருந்த நெப்போலியனின் சிலை பல முறை அழிக்கப்பட்டு, பின் நிறுவவும் பட்டன.
# உருவ அழிப்பு

## அரசியல் உருவ அழிப்பு

### இந்தியாவில் இசுலாமியர் உருவ அழிப்பு

இசுலாமியர் படையெடுப்பு வட இந்தியாவில் கி.பி. 8-ஆம் நூற்றாண்டு தொடக்கம் நடந்தது. ஈராக் நாட்டில் ஆளுநராக இருந்த ஹஜாஜ் (Al-Hajjaj ibn Yusuf) (கி.பி.661-714), **முகமது பின் காசிம்** (Muhammad bin Qasim) என்ற படைத் தலைவரின் கீழ் அனுப்பிய 6000 வீரர்கள் கொண்ட படை, தெபால் (Debal, கராச்சி , பாக்கிஸ்தான்) என்ற துறை முகத்தை நோக்கிச் சென்று, அங்கிருந்த **சிந்து** (Sindh) படை வீரர்களைக் கொன்று மற்றவர்களைத் தம் அடிமை ஆக்கியது. பேரளவிலான ஜாட் (Jat) இனத்தைச் சேர்ந்த மக்கள் சிறை பிடிக்கப் பட்டு ஈராக் நாட்டிற்கு அடிமைகளாகக் கடத்திச் செல்லப் பட்டனர். எண்ணற்ற கோவில்களும் இடிக்கப் பட்டு தரை மட்டமாக்கப் பட்டன. வரலாற்று ஆசிரியர் **உபேந்திர தாக்கூர்** (Upendra Thakur) கூற்றுப் படி: <blockquote>வெற்றி பெறும் பெருமிதத்தோடு நாட்டிற்குள் (வட இந்தியா) நுழைந்த முகமது (**முகமது பின் காசிம்**), **தெபால்** (Debal), **சேஷ்வான்** (Sehwan), **நேருன்** (Nerun), **பிரமநாதபாத்** (Brahmanadabad), **அலோர்**(Alor), **முல்தான்** (Multan) ஆகிய நகரங்களை ஒன்றன் பின் ஒன்றாக வென்று, ஒன்றரை ஆண்டுகளுக்குள், வட இந்திய அரசுகள் பலவற்றை அழித்தார். அச்சத்தால் [மக்களாலேயே] பல கோவில்கள் அழிக்கப் பட்டன. தெபால், நேருன், அலோர் ஆகிய நகரங்களிலில் இருந்த கோவில்கள் இடிக்கப்பட்டு, இசுலாமிய பள்ளிவாசல்களாக மாற்றப் பட்டன.</blockquote>  
- குஜராத்தில் உள்ள சோமநாதபுரம் சோமநாதர் கோயில் (Somnath Temple) பல முறை இசுலாமியர்களால் அழிக்கப்பட்டும் பிறகு இந்துக்களால் கட்டப்பட்டும் வந்தது.
- காசி விசுவநாதர் கோயில், (Kashi Vishwanath Temple) குத்புத்தீன் ஐபக் என்பவரால் அழிக்கப்பட்டது.
- மார்தாண்ட சூரியன் கோயில்: சிக்கந்தர் புட்சிகான் (Sikandar Butshikan) என்ற முசுலீம் சுல்தான், 15-ஆம் நூற்றாண்டில் இந்தக் கோயிலை இடித்து அழித்தார். அழிவு வேலை நடந்து முடிவதற்கு ஓராண்டுக் காலம் ஆயிற்று.
- முசுலீம் படைத் தலைவர் மாலிக் கபூர் (Malik Kafur) மதுரை மீனாட்சி அம்மன் கோவிலை, தில்லியில் இருந்து படையுடன் வந்து தாக்கி, அழிவுகளை உண்டாக்கி, செல்வத்தைக் கவர்ந்து சென்றார்.
- காகதீய கலைத்தோரணம் (வாரங்கல் நுழை வாசல்) காகதீய பேரரசால் கட்டப் பட்டது. தில்லி சுல்தானகம் (Delhi Sultanate) என்ற முஸ்லீம் பேரரசு இதை அழித்தது. இது *'வாரங்கல் கொள்ளை* என்னும் படையெடுப்பின் போது நிகழ்ந்தது; அப்போது கோகினூர் வயிரமும் கொள்ளை அடிக்கப் பட்டு தில்லி எடுத்துச் செல்லப் பட்டது.
- இராணியின் கிணறு (Rani ki vav) என்பது ஒரு படிக்கிணறு (stepwell); குஜராத்தில் பட்டன் என்ற நகரத்தில் உள்ளது. சாளுக்கிய பேரரசால் கட்டப் பட்டது. கி.பி. 1200-1210-இல் தில்லி சுல்தானகம் என்ற முசுலீம் பேரரசைச் சேர்ந்த குத்புத்தீன் ஐபக் (Qutb al-Din Aibak அல்லது Qutb-ud-din Ayba) இந்த நகரை சூறையாடி, கி.பி. 1298-இல் அழித்தார்.
# உருவ அழிப்பு

## அரசியல் உருவ அழிப்பு

### இந்திய கோவில்கள் அழிப்பு

கி.பி. 725-இல், ஜுனயாத் (Junayad) என்ற **சிந்து**<nowiki/>வின் ஆளுநர் இரண்டாவது **சோமநாதர் கோயிலை** அழிக்க தனது படையை அனுப்பினார். பின்னர், கி.பி. 1024-இல், சோமநாதர் கோவில் மீண்டும் **கசினி முகமது** (Mahmud of Ghazni) என்ற ஆப்கானிய அரசரால் படையெடுக்கப் பட்டு, அழிக்கப் பட்டது. காஷ்மீர் நிலப் பகுதியை ஆண்ட சுல்தான் **சிக்கந்தர் புட்ஷிகான்** (Sultan Sikandar Butshikan) (கி.பி. 1389 – கி.பி. 1413) அங்கிருந்த அனைத்து வெள்ளி படங்கள், சிலைகள் ஆகியனவற்றை உடைத்து அழிக்கும்படி ஆணை இட்டார். பிரிஷ்டா (Firishta) என்ற பாரசீக வரலாற்று ஆசிரியர் கூற்றுப் படி, "பிராமணர்கள் வெளியேற்றப் பட்ட பிறகு, சிக்கந்தர் அனைத்து கோவில்களையும் இடிக்க வேண்டும் என்று ஆணை இட்டார். அனைத்து சிலைகளும், படங்களும் அழிக்கப் பட்ட பின்னர், அவர் **உருவ அழிப்பாளர்** என்ற பட்டத்தையும் பெற்றார்."
# உருவ அழிப்பு

## அரசியல் உருவ அழிப்பு

### சீனாவில் உருவ அழிப்பு

புத்த சமயத்திற்கு எதிராக சீனாவில் பல புத்தர் கோவில்களும் சிலைகளும் அழிக்கப் பட்டன. கி.பி.845-இல், **தாங்** என்ற அரச பரம்பரையில் வந்த பேரரசர் **உசாங்** என்பவர் வெளிநாட்டில் இருந்து வரும் கருத்துத் தாக்கங்களை தடுத்து நிறுத்துவதாகக் கூறி, புத்த மதத்திற்கும், அதில் நம்பிக்கை கொண்டவர்களுக்கும் எதிராக பல நடவடிக்கை எடுத்தார். அது மட்டுமல்லாமல், **சவுராட்டிரம்** (Zoroastrianism), **நெஸ்டோரிய கிறிஸ்துவம்** (Nestorianism), **மானிகீசம்** (Manichaeism) ஆகியவற்றிற்கு எதிராகவும் அழிவுகளை உண்டாக்கினார். சீனாவில் **குவோமிண்டாங்** (Kuomintang) என்ற அரசியல் கட்சியைச் சேர்ந்தவரான படைத் தலைவர் **பாய் சாங்சி** (Bai Chongxi) , **குவாங்சி** (Guangxi) என்ற நிலப் பகுதியில் இருந்த புத்தர் சிலைகளையும் கோவில்களையும் இடித்து விட்டு, அவ்விடங்களில் கல்விக் கூடங்களையும் தம் கட்சி அலுவலகங்களையும் கட்டிக் கொண்டார். அங்கிருந்த புத்த துறவிகள் வாழ்ந்த இல்லங்களும் அழிக்கப் பட்டு, துறவிகள் விரட்டப் பட்டனர் என்றும் கூறப் படுகின்றது.  
திபெத்தின் மீது சீனா படை எடுத்து அதைச் சீனாவோடு சேர்த்துக் கொண்ட பிறகு, அங்கிருந்த பல புத்த தலங்கள் அழிக்கப் பட்டன. சீனாவில் 1966 முதல் 1976 வரை நடந்த **சீனப் பண்பாட்டுப் புரட்சி** (Cultural Revolution)-இன் விளைவாக, பல சமய கூடங்களும், கலைக் காட்சிப் பொருட்களும், தனியார் சேர்த்து வைத்த பொருட்களும், சமயம் சாரா அமைப்புக்களும் கூட அழிக்கப் பட்டன.
# உருவ அழிப்பு

## அரசியல் உருவ அழிப்பு

### கிழக்கு ஐரோப்பாவில் உருவ அழிப்புக்கள்

உருசியாவில் (Russia) புரட்சியாளர் **லெனின்** (Vladimir Lenin) நடத்திய **அக்டோபர் புரட்சி** (October Revolution) முடிந்த பின், சமயக் கூடங்களும், படங்களும் அழித்தொழிக்கப் பட்டன. **சார்** (Tsar) மன்னர்களின் உருவப் படங்களும் அழிக்கப் பட்டன. பல உருசிய கிறிஸ்துவ கோயில்கள் , யூதர்களின் கல்லறைகள் ஆகியனவும் அரசாங்கத்தின் நேரடிப் பார்வையில் இடிக்கப் பட்டன. அது போலவே, 1956-இல் நடந்த **அங்கேரியப் புரட்சி**<nowiki/>யின் (Hungarian Revolution of 1956) போது **ஸ்டாலின்** (Joseph Stalin) அவர்களின் சிலைகளும் படங்களும் அழிக்கப் பட்டன.
# யுரேனி நொசிக்கா

**யுரேனி நொசிக்கா** இலங்கை<nowiki/>யின் தொலைக்காட்சி நாடக நடிகை<nowiki/>யும், மிஸ் இலங்கை அழகி வாகையாளரும் ஆவார். இவர் இலங்கை அழகியாக மகுடம் சூடியமை தொலைக்காட்சி துறையில் நுழைய வழிவகுத்தது. திரைப்பட மற்றும் விளம்பர துறையிலும் தம் பணியைத் தொடர்கின்றார்.
# யுரேனி நொசிக்கா

## ஆரம்ப வாழ்க்கை

யுரெனி நொசிக்கா இலங்கையில் கிருஸ்தவ குடும்பத்தில் பிறந்தார். இவர் குடும்பத்தில் ஒரே புதல்வியாவார். கொழும்பு மெதோடிஸ் கல்லூரியில் கல்வி கற்றார். பின் சட்டப்படிப்பை மேற்கொண்டார். தற்சமயம் நடிகையாக பணி புரிகின்றார்.
# யுரேனி நொசிக்கா

## தொழில்

2006 ஆம் ஆண்டு தெரன தொலைக்காட்சி அலைவரிசையில் *மாடல்ஸ் ஒப் நியு ஜெனரேசன்* அணிவகுப்பில் வெற்றியாளராக தெரிவு செய்யப்பட்டார். பின் உலக சுற்றுலா ராணி அழகிப் போட்டியில் இலங்கை<nowiki/>யை பிரதிநிதித்துவப்படுத்தி கலந்து கொண்டார். நொசிகா தன் நடிப்புத்திறமையாலும், இசைத்திறமையினாலும் இத்துறைகளில் பணி புரிகின்றார்.  
நொசிகா கோகோ கோலா மென்பானம், நெஸ்லே மற்றும் பல விளம்பரங்களில் தோன்றியுள்ளார். *கசம் சே* என்ற இந்தி தொலைக்காட்சி தொடரை சிங்களத்தில் *கின்துரங்கன* என்ற பெயரில் இந்தியாவின் பாலாஜி டெலி பிலிம்ஸ் மற்றும் இலங்கை மகராஜா அமைப்பு இணைந்து தயாரித்தன. இத் தொலைக்காட்சி தொடரில் நொசிகா நடித்துள்ளார்.  
நொசிகா *கின்துரங்கன, சன்டசக்கி, அரொர சிகின சிந்திரல்லா, அயல்* மற்றும் *பின்கலடன் நநுவ* போன்ற பல தொலைக்காட்சி நாடகங்களில் நடித்துள்ளார்.  
2009 ஆம் ஆண்டு திரைப்படத்துறையில் நுழைந்தார். *நினோ லைவ்* என்ற திரைப்படத்தில் முன்னணி கதாபாத்திரத்தில் நடித்தார். இத்திரைப்படம் கலவையான விமர்சனங்களை பெற்றதோடு வர்த்தக ரீதியாக வெற்றி பெற்றது.  
நொசிகா 2015 ஆம் ஆண்டு இசைத்துறையிலும் தடம் பதித்தார். தற்சமயம் *கும்பியோ* என்ற தொலைக்காட்சி தொடரின் மூலம் பரவலாக அறியப்படுகின்றார்.
# யுரேனி நொசிக்கா

## மற்ற நடவடிக்கைகள்

2012 ஆம் ஆண்டு நடைபெற்ற இணையவழி மிஸ் இலங்கை அழகி போட்டியில் நடுவராக தெரிவு செய்யப்பட்டார்.
# யுரேனி நொசிக்கா

## பங்குபற்றிய போட்டிகள்

| 2008 | சிரச நடனம் நட்சத்திரங்கள் | பங்கேற்பாளர் |  |
| --- | --- | --- | --- |
| 2017 | ஹிரு மெகா ஸ்டார் | கிராண்ட் வெற்றியாளர் | } |
# யுரேனி நொசிக்கா

## தொலைக்காட்சி தோற்றங்கள்

| 2009 | *கிந்துரங்கன* | தொலைக்காட்சி நாடகம் |  |
| --- | --- | --- | --- |
| 2009 | அயல் | தொலைக்காட்சி நாடகம் |  |
| 2009 | *பிங்கலா டேனவா* | தொலைக்காட்சி நாடகம் |  |
| 2010 | *சீஹினா சிண்ட்ரெல்லா* | தொலைக்காட்சி நாடகம் |  |
| 2012 | பியாவி | தொலைக்காட்சி நாடகம் |  |
| 2014 | சிஎஸ்என் டி20 கிரிக்கெட் உலகக் கோப்பை ஒலிபரப்பு | லைவ் விளையாட்டு போட்டி |  |
| 2017 | கும்பியோ | தொலைக்காட்சி நாடகம் | } |
# யுரேனி நொசிக்கா

## திரைப்படங்கள்

| 2015 | பிராவிகயா | பொருள் பாடல் தோற்றம் |
| --- | --- | --- |
| 2017 | *நினி லைவ்* | நுநு |
| 2018 | *கஜமன்* | குரல். கஜமனின் தாயாக |
| அறிவிக்கப்படும் | *நைட் ரைடர்* | முன்னணி பாத்திரம் |
| அறிவிக்கப்படும் | *ஆடாலா லுனவ டாம்மா கொடியா* | } |
# யுரேனி நொசிக்கா

## இசை சரிதம்

<big>**முன்னணி கலைஞராக**</big>
| சாரி போட் | 2015 |  |
| --- | --- | --- |
| சூயிங் கம் வேஜ் கொல்லோ | 2017 | } |
# யுரேனி நொசிக்கா

## விருதுகள்

| 2015 | ராய்கா டெலி'ஸ் | மிகவும் பிரபலமான நடிகை |  |
| --- | --- | --- | --- |
| 2015 | சுமதி விருதுகள் | மிகவும் பிரபலமான நடிகை |  |
| 2015 | தெரணா இசை வீடியோ விருதுகள் | சிறந்த டான்ஸ் வீடியோ |  |
| 2016 | சுமதி விருதுகள் | மிகவும் பிரபலமான நடிகை |  |
| 2018 | தெரணா சன்சிலை திரைப்பட விருதுகள் | மிகவும் பிரபலமான நடிகை |  |
| 2018 | தெரணா சன்சிலை திரைப்பட விருதுகள் | ஆண்டின் சமூக மீடியா ஆளுமை |  |
| 2018 | சரஸ்வதி திரைப்பட விருதுகள் | சிறந்த துணை நடிகை | } |
# இந்தியாவில் உள்ள சட்டப் பள்ளிகளின் பட்டியல்

**இந்தியாவில் உள்ள சட்டப் பள்ளிகளின் பட்டியல்**
இது இந்தியாவிலுள்ள சட்டப் பள்ளிகளின் பட்டியல் ஆகும்.
# இந்தியாவில் உள்ள சட்டப் பள்ளிகளின் பட்டியல்

## ஆந்திரப் பிரதேசம்

- ஆந்திர பல்கலைக்கழக சட்ட கல்லூரி, விசாகப்பட்டினம்
- ஆச்சார்யா நாகார்ஜூனா குண்டூர்
- தாமோதரம் சஞ்சீவியா தேசிய சட்ட பல்கலைக்கழகம், விசாகப்பட்டினம்
- பி.எஸ்.ஆர். சட்ட கல்லூரி, துராங்கி, காக்கிநாடா.
# இந்தியாவில் உள்ள சட்டப் பள்ளிகளின் பட்டியல்

## அருணாச்சல பிரதேசம்

வடகிழக்கு எல்லைப்புற தொழில்நுட்ப பல்கலைக்கழகம், ஆலா
# இந்தியாவில் உள்ள சட்டப் பள்ளிகளின் பட்டியல்

## அசாம்

நீதித் துறை ஆய்வு மையம், திப்ருகார் பல்கலைக்கழகம்
ஜெ.ப்பி. சட்டக் கல்லூரி
என்.இ.எஃப் சட்டக் கல்லூரி, குவஹாத்தி
தேசிய சட்ட பல்கலைக்கழகம் மற்றும் நீதித்துறை அகாடமி, அசாம்
பல்கலைக்கழக சட்ட கல்லூரி, குவஹாத்தி பல்கலைக்கழகம்.
# இந்தியாவில் உள்ள சட்டப் பள்ளிகளின் பட்டியல்

## பீகார்

சாணக்கிய தேசிய சட்ட பல்கலைக்கழகம், பாட்னா
தென் பீகார் மத்திய பல்கலைக்கழகம், கயா.
# இந்தியாவில் உள்ள சட்டப் பள்ளிகளின் பட்டியல்

## சத்தீஸ்கர்

சட்டத் துறை, குரு காசிதாஸ் விஷ்வவித்யாலயா, பிலாஸ்பூர்
பேராசிரியர் டாக்டர் சி. வி. ராமன் பல்கலைக்கழகம்
சட்டக் கல்லூரி, கலிங்கா பல்கலைக்கழகம், ராய்பூர்
ஹைதயதுல்லா தேசிய சட்ட பல்கலைக்கழகம், ராய்பூர்
ஜோதி பூஷன் பிரதாப் சிங் சட்டக் கல்லூரி, கோர்பா
சட்டப் பள்ளி, ஐ.எஸ்.ப்பி.எம். பல்கலைக்கழகம்
சட்டப் பள்ளி,ஐ.டி.எம் பல்கலைக்கழகம், ராய்பூர்
சட்டம் கல்வி கழகம், பண்டிட் ரவிசங்கர் சுக்லா பல்கலைக்கழகம், ராய்பூர்.
# இந்தியாவில் உள்ள சட்டப் பள்ளிகளின் பட்டியல்

## தில்லி

- சட்ட ஆய்வுப் பல்கலைக்கழகம், குரு கோபிந்த் சிங் இன்ஸ்டிராஸ்தா பல்கலைக்கழகம், டெல்லி. 2001 இல் நிறுவப்பட்டது.
- தேசிய சட்ட பல்கலைக்கழகம், டெல்லி 2008 இல் நிறுவப்பட்டது.
- அமிட்டி சட்டப் பள்ளி, புது தில்லி (குரு கோபிந்த் சிங் இண்டிராஸ்திரா பல்கலைக்கழகத்துடன் இணைக்கப்பட்டுள்ளது).
- இந்திய சட்ட நிறுவனம், புது தில்லி.
- விவேகானந்தா தொழில்முறை ஆய்வுப் பள்ளி, புது தில்லி (குரு கோபிந்த் சிங் இண்டிர்ப்பிரஸ்தா பல்கலைக்கழகத்துடன் இணைக்கப்பட்டுள்ளது).
# இந்தியாவில் உள்ள சட்டப் பள்ளிகளின் பட்டியல்

## கோவா

கோவிந்த் ராம்நாத் கரே சட்டக் கல்லூரி, மார்கோவா (கோவா பல்கலைக்கழகத்துடன் இணைந்தவர்).
# இந்தியாவில் உள்ள சட்டப் பள்ளிகளின் பட்டியல்

## குஜராத்

- அரோ பல்கலைக்கழகம், சூரத்
- சட்டப் படிப்புகளின் பரோடா பள்ளி, மஹாராஜா சயாஜிராவோ பரோடா பல்கலைக்கழகம், வதோதரா
- குஜராத் தேசிய சட்ட பல்கலைக்கழகம், காந்திநகர்
- நிர்மா பல்கலைக்கழகம், அகமதாபாத்
- ஐக்கிய உலகப் பள்ளி காந்திநகரில் உள்ள ஐக்கிய உலகச் சட்டப் பள்ளி.
# இந்தியாவில் உள்ள சட்டப் பள்ளிகளின் பட்டியல்

## ஹரியானா

- கே.ஆர். மங்களம் பல்கலைக்கழகம்
- ஜகன் நாத் பல்கலைக்கழகம், என்.சி.ஆர் பகதூர்கர்
- ஜின்டால் உலகச் சட்டப் பள்ளி, ஜின்டால் உலக பல்கலைக்கழகம், சோனிபட், ஹரியானா
- திருமதி. மகரிஷி தயானந்த பல்கலைக்கழகத்துடன் இணைந்த சாந்தி தேவி சட்டக் கல்லூரி, ரேவாரி
- பாபா மாஸ்ட் நாத் பல்கலைக்கழகம், ஆஸ்தல் போஹார், ரோஹ்தாக்.
# இந்தியாவில் உள்ள சட்டப் பள்ளிகளின் பட்டியல்

## ஜார்கண்ட்

தேசியப் பல்கலைக்கழகம் மற்றும் சட்ட ஆய்வுக் கல்லூரி, ராஞ்சி
சோட்டானக்பூர் சட்டக் கல்லூரி, ராஞ்சி பல்கலைக்கழகம், ராஞ்சி
# இந்தியாவில் உள்ள சட்டப் பள்ளிகளின் பட்டியல்

## கர்நாடக

- தேசிய சட்ட பள்ளி இந்திய பல்கலைக்கழகம், பெங்களூர்
- சி.எம்.ஆர் சட்ட பள்ளி, பெங்களூர்
- கே.எல்.ஈ சட்டக் கல்லூரி (கர்நாடகா மாநில சட்ட பல்கலைக்கழகம், ஹபுலிற்கு அங்கீகாரம் அளித்தது மற்றும் இந்தியாவின் பார் * கவுன்சில் அங்கீகாரம் அளித்தது)
- எம்.எஸ். ராமையா கல்லூரி, பெங்களூர் (கர்நாடகா மாநில சட்ட பல்கலைக்கழகத்துடன் இணைக்கப்பட்டது)
- அல்-அமீன் கல்லூரி, ஓசூர் ரோடு, பெங்களூர்
- சட்ட பள்ளி, பிரசிடென்சி பல்கலைக்கழகம், பெங்களூர்
- ராஜ லக்ஹாகுடா சட்ட கல்லூரி, பெல்காம்
- சட்ட பள்ளி, கிறிஸ்ட் பல்கலைக்கழகம், பெங்களூர்
- பல்கலைக்கழக சட்ட கல்லூரி, பெங்களூரு பல்கலைக்கழகம், பெங்களூர்.
# இந்தியாவில் உள்ள சட்டப் பள்ளிகளின் பட்டியல்

## கேரளா

- காலிகட் பல்கலைக் கழகத்தின் காலிகட் அரசு சட்ட கல்லூரி
- மகாத்மா காந்தி பல்கலைக் கழகத்தின் கீழ், அரசு சட்டக் கல்லூரி, எர்ணாகுளம், கொச்சி, கோட்டயம்
- கேரளா பல்கலைக்கழகம், திருவனந்தபுரம், அரசு சட்ட கல்லூரி, திருவனந்தபுரம்
- காலிகட் பல்கலைக்கழகத்தின் கீழ், திருச்சூர் அரசு சட்டக் கல்லூரி
- மார்க் கிரியோரியோஸ் சட்டக் கல்லூரி, திருவனந்தபுரம் (கேரளா பல்கலைக்கழகத்துடன் இணைக்கப்பட்டது)
- கேரளா சட்ட ஆய்வு கல்லூரி, திருவனந்தபுரம் (கேரளா பல்கலைக்கழகத்துடன் இணைக்கப்பட்டுள்ளது)
- மார்கஸ் சட்ட கல்லூரி, காலிகட் பல்கலைக்கழகத்தின் கீழ், தேஜ்பாலாலம்
- எம்.எம்.என்.எஸ் கல்லூரி கொட்டியம், கொல்லம் (கேரளா பல்கலைக்கழகத்துடன் இணைக்கப்பட்டுள்ளது)
- தேசிய பல்கலைக்கழகம் மேம்பட்ட சட்ட ஆய்வுகள், கொச்சி
- ஸ்ரீ நாராயணா குரு சட்டக் கல்லூரி, கொல்லம் (கேரளா பல்கலைக்கழகத்துடன் இணைக்கப்பட்டுள்ளது).
# இந்தியாவில் உள்ள சட்டப் பள்ளிகளின் பட்டியல்

## மத்தியப் பிரதேசம்

- தேசிய சட்ட நிறுவனம் பல்கலைக்கழகம், போபால்
- தர்மசாஸ்திர தேசிய சட்ட பல்கலைக்கழகம், ஜபல்பூர்.
# இந்தியாவில் உள்ள சட்டப் பள்ளிகளின் பட்டியல்

## மகாராஷ்டிரா

- மும்பை பல்கலைக்கழகத்துடன் இணைக்கப்பட்டுள்ள அரசு சட்ட கல்லூரி, மும்பை
- மகாராஷ்டிரா தேசிய சட்ட பல்கலைக்கழகம், மும்பை
- மகாராஷ்டிரா தேசிய சட்ட பல்கலைக்கழகம், நாக்பூர்
- மகாராஷ்டிரா தேசிய சட்ட பல்கலைக்கழகம், ஔரங்காபாத்
- சட்டக் கல்வி, மும்பை பல்கலைக்கழகம்
- மும்பை பல்கலைக்கழகத்துடன் இணைக்கப்பட்டுள்ள சித்தார்த் கல்லூரி, மும்பை
- புனே பல்கலைக் கழகத்துடன் இணைக்கப்பட்ட ஐ.எல்.எஸ் கல்லூரி, புனே
- பாரதி வித்யாபீத்தின் புதிய சட்டக் கல்லூரி, புனே
- ஜி.ஜே. அத்வானி சட்டக் கல்லூரி, மும்பையின் பல்கலைக்கழகத்துடன் இணைக்கப்பட்டது.
# இந்தியாவில் உள்ள சட்டப் பள்ளிகளின் பட்டியல்

## மிசோரம்

மிசோரம் சட்டக் கல்லூரி, அய்சால்
# இந்தியாவில் உள்ள சட்டப் பள்ளிகளின் பட்டியல்

## மேகாலயா

- ஷில்லாங் சட்ட கல்லூரி, ஷில்லாங்
- தூரா சட்டக் காலேஜ், துரா.
# இந்தியாவில் உள்ள சட்டப் பள்ளிகளின் பட்டியல்

## பஞ்சாப்

- இராணுவ சட்டக் கல்வி, மொஹலலி
- ராஜீவ் காந்தி தேசிய சட்ட பல்கலைக்கழகம், பாட்டியாலா.
# இந்தியாவில் உள்ள சட்டப் பள்ளிகளின் பட்டியல்

## ஒடிசா

கே.ஐ.ஐ.டி. சட்டக் கல்வி, கே.ஐ.ஐ.டி யுபல்கலைக்கழகம், புவனேஸ்வர்
தேசிய சட்ட பல்கலைக்கழகம் ஒடிசா, கட்டாக்
மதுசூடன் சட்ட கல்லூரி, கட்டாக்
சிக்ஷா 'ஓ' அனுஷந்தன் நியமிக்கப்பட்ட பல்கலைக்கழகம் தேசிய சட்டப் பள்ளி, புவனேஸ்வர்
உப்கல் பல்கலைக்கழக சட்டக் கல்லூரி, புவனேஸ்வர்
பெர்ஹாம்பூர் பல்கலைக்கழகம் முதுகலை பட்டப்படிப்புச் சட்டத் துறை, பெர்ஹாம்பூர்
சம்பல்பூர் பல்கலைக்கழகம் முதுகலை பட்டப்படிப்புச் துறைத் துறை, சம்பல்பூர்
வட ஒடிசா பல்கலைக்கழகம் முதுகலை பட்டப்படிப்புச் சட்டத் துறை, பாரிபாடா
சட்ட கல்லூரி, கட்டாக்.
# இந்தியாவில் உள்ள சட்டப் பள்ளிகளின் பட்டியல்

## ராஜஸ்தான்

- தேசிய சட்ட பல்கலைக்கழகம், ஜோத்பூர்
- மோடி அறிவியல் மற்றும் தொழில்நுட்ப பல்கலைக்கழகம்
- ராஃபிள்ஸ் பல்கலைக்கழகம், நீமேன்
- மோகன்லால் சுகாடியா சட்டப் பல்கலைக்கழகம், உதய்பூர்.
# இந்தியாவில் உள்ள சட்டப் பள்ளிகளின் பட்டியல்

## சிக்கிம்

சிக்கிம் பல்கலைக்கழகம், கேங்டாக் (2006 இல் நிறுவப்பட்டது
# இந்தியாவில் உள்ள சட்டப் பள்ளிகளின் பட்டியல்

## தமிழ்நாடு

- டாக்டர் அம்பேத்கர் அரசு சட்டக் கல்லூரி, சென்னை (1891 ஆம் ஆண்டு நிறுவப்பட்டது)
- அரசு சட்டக் கல்லூரி, கோயம்புத்தூர் (நிறுவப்பட்டது 1979)
- அரசு சட்டக் கல்லூரி, மதுரை (நிறுவப்பட்டது 1979)
- அரசு சட்டக் கல்லூரி, திருச்சிராப்பள்ளி (நிறுவப்பட்டது 1979)
- மத்திய சட்டக் கல்லூரி, சேலம் (நிறுவப்பட்டது 1984)
- அரசு சட்டக் கல்லூரி, செங்கல்பட்டு (நிறுவப்பட்டது 2002)
- அரசு சட்டக் கல்லூரி, திருநெல்வேலி (1996 ஆம் ஆண்டு நிறுவப்பட்டது)
- அரசு சட்டக் கல்லூரி, வேலூர் (நிறுவப்பட்டது 2008)
- தமிழ்நாடு தேசிய சட்டக் கல்லூரி ஸ்ரீரங்கம் (திருச்சிராப்பள்ளி) (2012 ம் ஆண்டு நிறுவப்பட்டது)
- சாஸ்தா பல்கலைக்கழகம், சட்டக் கல்வி, தஞ்சாவூர்
- வி.ஐ.டி. பல்கலைக்கழகம், வி.ஐ.டி. சட்டக் கல்வி, சென்னை
- பி.ஆர்.ஐ.எஸ்.டி பல்கலைக்கழகம், சட்டக் கல்வி, மதுரை (நிறுவப்பட்டது 2015). ▪️அரசு சட்ட கல்லூரி காரைக்குடி. 2021. நிறுவப்பட்டது
# இந்தியாவில் உள்ள சட்டப் பள்ளிகளின் பட்டியல்

## தெலுங்கானா

- சிம்பியோசிஸ் சட்டக் கல்வி, ஹைதராபாத்
- மகாத்மா காந்தி சட்ட கல்லூரி, எல்.ப்பி. நகர் அருகே, ஹைதராபாத்
- நல்சார் சட்ட பல்கலைக்கழகம், ஐதராபாத் (நிறுவப்பட்டது 1998)
- பெண்டேகண்டி சட்ட கல்லூரி, ஹைதராபாத்.
# இந்தியாவில் உள்ள சட்டப் பள்ளிகளின் பட்டியல்

## உத்தரப் பிரதேசம்

- லக்னோ பல்கலைக்கழக சட்டப் படிப்பு, லக்னோ பல்கலைக்கழகம்
- டாக்டர் ராம் மனோகர் லோஹியா அவத் பல்கலைக்கழகம், பைசாபாத்
- பனாரஸ் இந்து பல்கலைக்கழகம், வாரணாசி
- அலாகாபாத் பல்கலைக்கழகத்தின் சட்டப் படிப்பு
- சட்டம், ஒருங்கிணைந்த பல்கலைக்கழகம், லக்னோ
- சிம்பியோசிஸ் லா ஸ்கூல், நொய்டா (சிம்பியோசிஸ் சர்வதேச பல்கலைக்கழகத்தின் அரசியலியல் கல்லூரி)
- அமிட்டி சட்டக் கல்வி, நொய்டா (அமிட்டி பல்கலைக்கழகத்தின் அரசியலியல் கல்லூரி)
- டாக்டர் ராம் மனோகர் லோஹியா தேசிய சட்ட பல்கலைக்கழகம், லக்னோ
- அலிகார் முஸ்லீம் பல்கலைக்கழகத்தின் சட்ட கல்வி
- க்லோகல் பல்கலைக்கழகம் (உகல சட்டக் கல்வி), சஹரன்பூர், உத்திரப் பிரதேசம்
- ஜாஹித் சட்டக் கல்லூரி, கிரேட்டர் நொய்டா
- லாய்ட் சட்டக் கல்லூரி, கிரேட்டர் நொய்டா
- ஆக்ரா சட்டக் கல்லூரி
- சவுதாரி சரண் சிங் வித் மஹாவித்யாலயா, ஹென்றா (சைஃபை), எட்டாவா மாவட்டம்
- எஸ்.ஆர்.எம்.எஸ் சட்டக் கல்லூரி, பரேலி.
# இந்தியாவில் உள்ள சட்டப் பள்ளிகளின் பட்டியல்

## உத்தரகண்ட்

- ஐ.சி.எஃப்.எ.ஐ சட்டக் கல்வி, டேராடூன்
- பெட்ரோலியம் மற்றும் எரிசக்தி ஆய்வுகள் பல்கலைக்கழகம்
- சட்ட கல்லூரி, டேராடூன்
- சட்ட துறை, ஹேமாவதி நந்தன் பகுகுணா கர்வால் பல்கலைக்கழகம்
- சட்ட துறை, குமாவுன் பல்கலைக்கழகம்
- சித்தார்தா சட்டக் கல்லூரி, டேராடூன்.
# இந்தியாவில் உள்ள சட்டப் பள்ளிகளின் பட்டியல்

## மேற்கு வங்கம்

- சட்டத் துறை, கொல்கத்தா பல்கலைக்கழகம், கொல்கத்தா
- ஹால்டியா சட்டக் கல்லூரி, ஹால்டியா (வித்யாசாகர் பல்கலைக்கழகத்துடன் இணைக்கப்பட்டது)
- தென் கொல்கத்தா சட்டக் கல்லூரி, கொல்கத்தா (கல்கத்தா பல்கலைக்கழகம்)
- ஹூக்ளி மொஹ்சின் கல்லூரி, ஹூக்ளி (பர்ட்வானின் பல்கலைக்கழகத்துடன் இணைக்கப்பட்டது)
- ஜோகேஷ் சந்திர சவுதூரி லா கல்லூரி, கொல்கத்தா (கல்கத்தா பல்கலைக்கழகம்)
- மிட்னாபூர் சட்டக் கல்லூரி, மிட்னாபூர் (வித்யாசாகர் பல்கலைக்கழகத்துடன் இணைக்கப்பட்டது)
- சுரேந்திரநாத் சட்டக் கல்லூரி, கொல்கத்தா (கல்கத்தா பல்கலைக்கழகம்)
- மேற்கு வங்கம் தேசிய அறிவியல் பல்கலைக்கழகம், கொல்கத்தா
- இந்திய ஆய்வியல் நிறுவனம்
- கிங்ஸ்டன் சட்டக் கல்லூரி, பராசத் (மேற்கு வங்க மாநில பல்கலைக்கழகத்துடன் இணைக்கப்பட்டது)
- ரபீந்திர ஷிக்சா சம்மிலனி சட்டக் கல்லூரி, பாருப்பூர் (கல்கத்தா பல்கலைக்கழகம்)
- எல்.ஜெ.ட்டி. ஃபால்டா சட்டக் கல்லூரி , ஃபால்டா (கல்கத்தா பல்கலைக்கழகம் இணைக்கப்பட்டுள்ளது).
# இந்தியாவில் உள்ள சட்டப் பள்ளிகளின் பட்டியல்

## மேலும் சில

இந்தியாவில் தன்னாட்சி சட்ட பள்ளிகள்
பொதுவான சட்டத்தின் சேர்க்கை தேர்வு
இந்தியாவில் சட்ட கல்வி.
# குங்குமச்சிமிழ் (திரைப்படம்)

**குங்குமச்சிமிழ்** (*Kunguma Chimil*) ஆர். சுந்தர்ராஜன் இயக்கத்தில் 1985 ஆம் ஆண்டு வெளியான இந்தியத் தமிழ்த் திரைப்படமாகும். மோகன், இளவரசி, ரேவதி, வாகை சந்திரசேகர், டெல்லி கணேஷ் மற்றும் பலர் நடித்துள்ள இப்படத்திற்கு ஒளிப்பதிவு செய்தவர் ராஜராஜன் ஆவார். துரை, ராசப்பன், ஸ்ரீநிவாசன் ஆகியோர் தயாரிப்பில், இளையராஜா இசை அமைப்பில், 23 ஆகஸ்ட் 1985 ஆம் தேதி வெளியானது.
# குங்குமச்சிமிழ் (திரைப்படம்)

## கதைச்சுருக்கம்

ஆதரவற்ற பிலோமினா (இளவரசி (நடிகை)) செவிலியாக பணிபுரிந்து வருகிறாள். வளர்ப்பு தந்தையுடன் கருத்து வேறுபாடு ஏற்பட்டு, உயிருக்கு பயந்து, வீட்டை விட்டு வெளியேறி சென்னைக்கு செல்கிறாள். அந்த ரயில் பயணத்தின் பொழுது ரவி (மோகன் (நடிகர்)) என்ற மற்றொரு ஆதரவற்ற வாலிபனை சந்திக்கிறாள் பிலோமினா. இருவரும் காதலிக்கின்றனர்.  
இருவரும் வறுமையில் இருக்கிறார்கள். டிப்ளமோ படித்திருந்தும், தகுதிக்கேற்ற வேலை ரவிக்கு கிடைக்கவில்லை. வறுமையின் காரணாமாக ரிக்க்ஷா வண்டி ஓட்டுகிறான்.  
அந்நிலையில், ரவிக்கு வனப்பகுதியில் வேலை ஒன்று கிடைக்கும் வாய்ப்பு ஏற்பட்டும், குறைந்த காலக்கெடுவில் அதிக முன்பணம் கட்ட வேண்டிய சூழ்நிலை. அதனால் ரவிக்கு மேலும் பாரமாக இருக்கக் கூடாது என்று முடிவு செய்து, ரவியை விட்டு விலகி இருக்க முடிவு செய்கிறாள் பிலோமினா.  
அந்த பிரிவின் சோகத்துடன் ரவி இருக்கும் பொழுது, ஒரு பை நிறைய பணம் கிடைக்கிறது. அது ஒரு பெண்ணின் திருமணத்திற்கான வரதட்சணை பணம் என்று பின்னால் தெரியவருகிறது. அந்த பெண்ணை சந்திக்கும் வாய்ப்பும் ஏற்படுகிறது.  
பின்னர், கிடைத்த பணத்தை வைத்து ரவி என்ன செய்தான்? ரவி-பிலோமினா ஜோடிக்கு என்னவானது? போன்ற கேள்விகளுக்கு விடைகாணுதலே மீதிக் கதையாகும்.
# குங்குமச்சிமிழ் (திரைப்படம்)

## ஒலிப்பதிவு

படத்தின் பின்னணி மற்றும் பாடல்களின் இசையை அமைத்தவர் இளையராஜா ஆவார். வாலி (கவிஞர்) மற்றும் கங்கை அமரன் பாடல்களின் வரிகளை எழுதினர். "நிலவு தூங்கும்" என்ற பாடல் மோஹன ராகத்தில் அமைக்கப்பட்டது.
**பாடல்களின் பட்டியல்**  
| 1 | பூங்காற்றே தீண்டாதே | எஸ். ஜானகி | கங்கை அமரன் |  |
| --- | --- | --- | --- | --- |
| 2 | நிலவு தூங்கும் நேரம் | எஸ். பி. பி., எஸ் ஜானகி | வாலி |  |
| 3 | நிலவு தூங்கும் நேரம் | எஸ். பி. பி., எஸ் ஜானகி | வாலி |  |
| 4 | கூட்ஸு வண்டியிலே | மலேசியா வாசுதேவன், எஸ். ஜானகி | வாலி |  |
| 5 | கை வலிக்குது | மலேசியா வாசுதேவன், எஸ். ஜானகி | வலி |  |
| 6 | வைக்கலாம் நேத்தி | மலேசியா வாசுதேவன், வாணி ஜெயராம் | வாலி | } |
# குங்குமச்சிமிழ் (திரைப்படம்)

## வெளி-இணைப்புகள்

- https://www.imdb.com/title/tt0319712/
# நினைவில் நின்றவள் (2014 திரைப்படம்)

**நினைவில் நின்றவள்** (*Ninaivil Nindraval*) ஸ்ரீசபரி மூவீஸ் தயாரிப்பில் இயக்குநர் அகஸ்திய பாரதி இயக்கிய தமிழ்த் திரைப்படம். இப்படத்தில் அஸ்வின் சேகர், கீர்த்தி சாவ்லா மற்றும் காயத்ரி வெங்கடகிரி ஆகியோர் முன்னணி வேடங்களில் நடித்துள்ளனர். இப்படத்திற்கு இசைஅமைப்பாளர் டி. இமான் இசையமைத்தார். 2008 ஆம் ஆண்டு துவங்கிய இந்த திரைப்படம், குறிப்பிடத்தக்க ஒரு சில காரணங்களால் தாமதம் ஏற்பட்டு ஜனவரி 31, 2014 அன்று வெளியிடப்பட்டது.
# நினைவில் நின்றவள் (2014 திரைப்படம்)

## நடிகர்கள்

- அஸ்வின் சேகர் - ரமணா
- கீர்த்தி சாவ்லா
- காயத்ரி
- எஸ். வி. சேகர்
- தலைவாசல் விஜய்
- இளவரசன்
- காதல் சுகுமார்
- வையாபுரி
- சின்னி ஜெயந்த்
- எம். பாஸ்கர்
- சோனா ஹைடன்
- மனோபாலா
# நினைவில் நின்றவள் (2014 திரைப்படம்)

## தயாரிப்பு

ஏப்ரல் 2008 இல் இந்தத் திரைப்படத்தின் தயாரிப்பு தொடங்கியது. இது நடிகர் அஸ்வின் சேகரின் இரண்டாவது படமாகும். கீர்த்தி சாவ்லா மற்றும் காயத்ரி ஆகியோர் முன்னணி பாத்திரங்களில் நடித்திருந்தனர். இந்தத் திரைப்படத்தை அறிமுக இயக்குநர் அகஸ்திய பாரதி இயக்கியுள்ளார். செப்டம்பர் 2008 இல் வெளியீட்டுத் தேதி திட்டமிடப்பட்டதாகத் தெரிகிறது, ஆனால் ஒரு சில காரணங்களால் படம் தாமதம் ஆனது.  
இந்த படத்தின் முன்னோட்டம் மற்றும் இசையினை ஜூலை 2011 இல் ஒரு நிகழ்ச்சியில் மத்திய கப்பல் துறை அமைச்சர் ஜி. கே. வாசன் முதல் பிரதியை வெளியிட்டார். பாக்கெட் நாவல் புத்தகத்தின் வெளியீட்டாளர் ஜி. அசோகன் முதல் பிரதியைப் பெற்றார். இருப்பினும் இந்தத் திரைப்படம் வெளியிடப்படுவது மேலும் தாமதமாகிவிட்டது. படத்தின் இயக்குநர் அகஸ்திய பாரதி படம் முடிவடைவதற்கு முன்பு 2012 ஆம் ஆண்டில் இறந்தார்.  
இப்படம் ஜனவரி 2014 இல் திரையிடப்பட்டது, எஸ். வி. சேகர் திரைப்படத்தை வெளியிட உதவினார். "நினைவில் நிரைவில்" என்ற பெயரில் படத்தை வெளியிடத் திட்டமிடப்பட்டது, ஆனால் இறுதியில் 'நினைவில் நின்றவள்' என்ற பெயரில் வெளியானது.
# நினைவில் நின்றவள் (2014 திரைப்படம்)

## வெளியீடு

இந்த படம் 2014 ஜனவரி 31 அன்று வெளியிடப்பட்டது. பொதுவாக நேர்மறையான விமர்சனதையே பெற்றது.
# நினைவில் நின்றவள் (2014 திரைப்படம்)

## ஒலிப்பதிவு

இந்த படத்தில் டி. இமான் இசையமைக்க பாடல்களை வாலி எழுதியுள்ளார். இசை ஜூலை 2011 இல் வெளியிடப்பட்டது.